Ro (Itālija)

Ro () ir pilsēta un komūna Itālijas ziemeļos, Lombardijas reģiona Milānas metropolē. Tā atrodas aptuveni 14 km uz ziemeļrietumiem no Milānas centra un ir nozīmīgs rūpniecības un izstāžu centrs.

 Vēsture 
Ro ir viena no senākajām apdzīvotajām vietām Lombardijā; tās pirmsākumi meklējami romiešu laikos (tās nosaukums, iespējams, cēlies no latīņu Vicus Raudus. Viduslaikos pilsēta bija nozīmīgs lauksaimniecības centrs, taču 19. un 20. gadsimtā tā piedzīvoja strauju industrializāciju, pateicoties tās atrašanās vietai pie svarīgiem dzelzceļa un autoceļu mezgliem.

Mūsdienās pilsēta ir visā pasaulē pazīstama kā jaunā Milānas izstāžu kompleksa Fiera Milano mājvieta; tā tika atklāts 2005. gadā un ir viens no lielākajiem izstāžu centriem Eiropā. 2015. gadā Ro teritorijā norisinājās pasaules izstāde Expo 2015.

 Sports 
Ro ir nozīmīga loma 2026. gada ziemas olimpisko spēļu infrastruktūrā. Lai gan pilsēta neatrodas kalnos, tās teritorijā esošais izstāžu komplekss tiks pielāgots olimpisko sacensību vajadzībām.

Olimpisko spēļu laikā sacensības norisināsies Milānas Ro izstāžu centrā (Fiera Milano Rho) — šeit tiks izveidota pagaidu arēna ātrslidošanas sacensībām, jo sākotnēji plānotā norises vieta Baselgā di Pinē netika apstiprināta. Komplekss kalpos arī kā Starptautiskais apraides centrs un Spēļu galvenais preses centrs.

 Atsauces 

 Ārējās saites 

 Oficiālā tīmeklja vietne (itāliski)
 Milānas tūrisma portāls  (angliski)

Kategorija:Itālijas pilsētas
Kategorija:Lombardija